ئۆلگا کارمۆنا

ئۆلگا کارمۆنا گارسیا (لەدایکبووی ١٢ی حوزەیرانی ٢٠٠٠)یاریزانێکی پیشەگەری تۆپی پێی ئیسپانییە و وەک بەرگریکاری چەپ بۆ یانەی ڕیاڵ مەدریدی خولی ئیسپانیا و ھەڵبژاردەی ئیسپانیا یاری دەکات. پێش ئەوەی پەیوەندی بە یانەی مەدریدەوە بکات، یاری بۆ یانەی سیڤیلیا کردووە.

 ژیانی وەرزشی یانەکان 
کارمۆنا لە شاری سێڤییا لە ئەندەلوس لەدایکبووە، لە تەمەنی شەش ساڵییەوە دەستی بە یاری تۆپی پێی کردووە لەگەڵ یانەی سیڤیلیا. دایک و باوکی کارمۆنا پێداگرییان لەسەر ئەوە دەکرد کە نابێت یاری تۆپی پێ بکات، لەبری ئەوە ئاراستەیان دەکرد بەرەو مەلەکردن، تێنس و سەمای فلامێنکۆ؛ لە کۆتاییدا کاتێک ئەو کچە بیرۆکەکەی نەگۆڕی، وازیان لێھێنا.باوکی کارمۆنا دوای نەخۆشییەکی درێژخایەن دوو ڕۆژ پێش یاریی کۆتایی جامی جیھانی ٢٠٢٣ کە تێیدا گۆڵی بردنەوەی تۆمارکرد، کۆچی دوایی کرد. دایکی و براکانی لە ئوسترالیا ئامادەبوون بۆ بینینی یارییەکانی، ئەویش دوای ئاھەنگەکانی سەرکەوتنی ئیسپانیا، ھەواڵی مردنی باوکی زانی.

لە یەکەم وەرزی پیشەگەرانەی کارمۆنا لە ٢٥ یاریدا پێنج گۆڵی تۆمارکرد و سیڤیلیا پلەی ١٢ی بەدەستھێنا. لە ساڵی ٢٠٠٧ ڕووی لە تیپی لاوانی یانەی سیڤیلیا کرد و بڕیار بوو نۆ ساڵ لەوێ بمێنێتەوە. بۆ وەرزی ٢٠١٦–٢٠١٧، کارمۆنا توانی سەرکەوێت بۆ تیپی یەکەم کە لە خولی پلە یەک یاری دەکرد، کە لەو کاتەدا خولی پلە دووی ئیسپانیا بوو. لە یەکەم وەرزی سەرکەوتنی بۆ خولی پلە یەکی ئیسپانیا لەگەڵ تیپەکەیدا سەرکەوتوو بوو. لەکاتێکدا یانەکەی بۆ سێ وەرزی دواتر لە ڕیزبەندی ناوەڕاستی خولەکەدا جێگیربوو، کارمۆنا گەیشتە قۆناغی پێش کۆتایی ھەردوو جامی ناوخۆیی ٢٠١٨–١٩ و ٢٠١٩–٢٠، کە تێیدا سیڤیلیا لەلایەن ڕیاڵ سۆسیداد و بارسێلۆنا بەرامبەر. لە ھاوینی ٢٠٢٠ کارمۆنا گرێبەستی لەگەڵ یانەی ڕیاڵ مەدرید کرد کە تازە پێکھاتبوو لە بەشی تۆپی پێی ژنان.

 پیشەی نێودەوڵەتی 
کارمۆنا پاڵەوانێتی ئەورووپای ٢٠١٨ لەگەڵ ھەڵبژاردەی ژێر ١٩ ساڵان بەدەستھێنا و لە یاری کۆتاییدا بە ئەنجامی ١–٠ لە ئەڵمانیایان بردەوە. ئەو خۆی لە دە یاریدا چوار گۆڵی لە پاڵاوتن و یاری کۆتاییدا بەشداری کردووە و نازناوەکەی بەدەستھێناوە. دوای ساڵێک جارێکی دیکە لەگەڵ یانەی خوار ١٩ ساڵان بوو لە یاری کۆتایی پاڵەوانێتی ئەورووپا، کە تیپەکەی دوای کاتێکی زیادکراو لە قۆناغی پێش کۆتایی بەرامبەر فەرەنسا بە ئەنجامی ١–٣ دۆڕا.

لە ١٣ی نیسانی ٢٠٢١، کارمۆنا یەکەم یاری خۆی لە ھەڵبژاردەی یەکەم ئەنجامدا لە یارییەکی دۆستانەدا بەرامبەر مەکسیک.

 جامی جیھانیی فیفای ژنانی ٢٠٢٣ 
لە ساڵی ٢٠٢٣، لە تەمەنی ٢٣ ساڵیدا، کارمۆنا ڕۆڵێکی سەرەکی بینی لە سەرکەوتنی ئیسپانیا لە جامی جیھانی فیفا، لە کۆتاییدا وەک کاپتنی پێکھاتەی ئیسپانیا لە ھەردوو قۆناغی پێش کۆتایی و کۆتایی تیپەکەدا ھەڵبژێردرا و گۆڵی یەکلاکەرەوەی لە ھەریەک لە دوو یارییەکە تۆمارکرد.

لە قۆناغی پێش کۆتایی بەرامبەر سوێد لە ١٥ی ئاب، کارمۆنا یارمەتی تیپەکەی دا بۆ سەرکەوتن بە ئەنجامی ٢–١ بە تۆمارکردنی گۆڵی یەکلاکەرەوە. دوای پێنج ڕۆژ، لە خولەکی ٢٩ی یاری کۆتایی بەرامبەر ئینگلتەرا، تاکە گۆڵی تۆمارکرد و ئیسپانیا بە ئەنجامی ١–٠ یاری کۆتاییی بردەوە و جامەکەی بەدەستھێنا. ھەروەھا لە یاری کۆتاییدا کارمۆنا وەک باشترین یاریزانی یارییەکە دەستنیشانکرا.

لە مانگی تشرینی یەکەمی ٢٠٢٣ کارمۆنا وەک بەشێک لە تیپی سەرکردایەتی و کاپتن پشتڕاستکرایەوە.
 ئۆلۆمپیادی هاوینەی ٢٠٢٤ 
ئیسپانیا لە ٣ی تەممووزی ٢٠٢٤ پێکھاتەیەکی ١٨ یاریزان و ٤ یاریزانی جێگرەوەی بۆ پاڵەوانێتییەکە دەستنیشانکرد.لە ناویاندا کارمۆنا بۆ بەشداریکردن لە پاڵەوانێتییەکە بانگێشتکرا،لە ھەرسێ یارییەکەی ئیسپانیا لە کۆمەڵەی سێیەم بەرامبەر ھەڵبژاردەکانی ژاپۆن و نێجیریا و بەڕازیل یاریکرد. ڕۆلی ھەبوو لە سەرکەوتنی ئیسپانیا بۆ گەیشتن بە قۆناغی ھەشت.

 ڕێزلێنان 
ئیسپانیا
 جامی جیھانیی فیفای ژنان: ٢٠٢٣
 خولی نەتەوەکانی ژنانی ئەورووپا: 2023–24

ئیسپانیا ژێر ١٩ ساڵ
 پاڵەوانێتی ئەورووپای خوار ١٩ ساڵان: ٢٠١٨

تاکە کەسی
 باشترین یاریزانی کۆتایی جامی جیھانی فیفای ژنان: 2023
 فیفا فیفپرۆ جیھانی ژنان 11: 2023
 باشترین ھەڵبژاردەی جیھانی ژنانی IFFHS: 2023

 سەرچاوەکان 

 بەستەرە دەرەکییەکان 
 ئۆلگا کارمۆنا لە ئینستاگرام
 ئۆلگا کارمۆنا لە تویتەر
 پڕۆفایلی یاریزانان لە ڕیاڵ مەدرید فیمێنینۆ

پۆل:یاریزانانی تۆپی پێ لە ئۆڵۆمپیادی ھاوینەی ٢٠٢٤
پۆل:زیندووان
پۆل:لەدایکبووانی ٢٠٠٠